Hankija: Kanepi Vallavalitsus

**KANEPI VALLA KOHALIKE KRUUSATEEDE**

**TOLMUTÕRJE 2024**

Kutse hinnapakkumuse esitamiseks

2024

**Lugupeetud Ettevõtja!**

Kanepi Vallavalitsus teeb Teile ettepaneku osaleda alla lihthanke piirmäära jäävas hankes **„Kanepi valla kohalike kruusateede tolmutõrje 2024“**.

# Üldandmed

* 1. Hankija nimi ja andmed: Kanepi Vallavalitsus, Turu põik 1, Kanepi alevik, Kanepi vald, Põlva maakond, e-post: vald@kanepi.ee ,veebileht: [www.kanepi.ee](http://www.kanepi.ee), telefon 7976311.
	2. Hanke eest vastutav ametiisik: Mari Mandel-Madise, mari.mandel-madise@kanepi.ee , telefon 5333 5770.

# Tehniline kirjeldus

Kanepi valla kohalike kruusateede tolmutõrje peab olema teostatud vastavalt Maanteeameti peadirektori 12.12.2007 käskkirjaga nr 255 kinnitatud tehnoloogilisele juhisele „**Kaltsiumkloriidiga tolmutõrje tegemise juhis**“.

* 1. Tolmutõrjet teostatakse helbelise kaltsiumkloriidiga või 40% kaltsiumkloriidi sisaldusega soolalahusega (edaspidi „*sool*“), kogumahus **14355 m**.
	2. Hankija jätab endale õiguse tööde mahtusid korrigeerida, tellides vajadusel pakkumuses toodud hinnaga juurde samaväärseid töid kuni 20% lepingu ulatusest.
	3. Tolmutõrjet teostatakse tee kevadise tee hööveldamise käigus. Tee hööveldamise kohustus lasub töö teostajal, tee hööveldamist tuleb teostada ka lahusega tõrje tegemisel. Töö teostamiseks kobestatakse tee kulumiskiht ja lisatakse sool, arvestusega 200 g/m² (800 kg/km). Soolamisele kuuluvate teede katete keskmine laius on 4 m. Soola laotamise järel kulumiskiht segatakse sahaga ja viimistletakse teehöövliga. Viimistluse käigus tuleb tähele panna, et tee äärde ei jääks valli, mis takistab vee äravoolu. Soolaga töödeldud tee tuleb kasta, kui kasutati helbelist kaltsiumkloriidi.
	4. Teenuse osutaja peab teostama Kanepi valla kohalikel kruusateedel tolmutõrjet vastavalt Kanepi valla majandusosakonna juhataja (Rain Sangernebo, tel: 50 38082, e-post: rain.sangernebo@kanepi.ee) poolt antud skeemidele ja juhistele/korraldustele.
	5. Iga teelõigu/korraga teostatavate teelõikude hoolduse algus (kuupäev ja kellaaeg) kooskõlastatakse eelnevalt Kanepi valla majandusosakonna juhataja Rain Sangernebo’ga 3 tööpäeva enne tööde algust.
	6. Hooldatavad teed on leitavad veebiaadressil:

[Kanepi valla tolmutõrje kaart 2024 – Google My Maps](https://www.google.com/maps/d/viewer?mid=1JOVQx7yTDhZQQJqiVXJGaDcEI684A34&ll=58.028552245160284%2C26.760152325682515&z=12). Lõikude märgistamine on tööde teostaja ülesanne.

* 1. Hankelepingu **teenuse osutamise aeg**: hanke tulemuste kinnitamisest alates sõlmitakse eeldatavalt 1 nädala jooksul tööde teostamise leping, mille sõlmimisest alates teostatakse tööd **lõpptähtajaga 02. mai 2024**. Juhul, kui tellijast mitteolenevatel põhjustel muutub tööde teostamise ajakava, lepitakse uus ajakava osapoolte vahel eraldi kokku.
	2. Tööde eest tasumine toimub tegelikult teostatud tööde ja ühikuhindade järgi 100% peale tööde teostamist. Tööde Teostaja annab Tellijale teostatud tööd üle üleandmis-vastuvõtu aktiga. Osapoolte vahel allkirjastatud tööde üleandmis-vastuvõtu akt on aluseks arve esitamiseks.
1. **Pakkujale esitatavad nõuded**
	1. Pakkuja peab omama teenuse teostamiseks vajalikke töö- ja liiklusvahendeid, kvalifitseeritud tööjõudu ning hooldustöödeks vajalikke seadmeid. Pakkuja esitab vastava kinnituse pakkumuse vormil.
	2. Pakkujal peab olema eelnev kogemus sarnaste osutatud teenustööde teostamisest – pakkuja peab olema teostanud vähemalt **2 käesoleva hanke objektiga sarnast teenustööd** **viimase 3 aasta (2021-2023) jooksul**. Pakkuja esitab ülevaate teostatud töödest pakkumuse vormil.
	3. Pakkuja suhtes ei tohi esineda Riigihangete seaduse § 95 lõike 1 nimetatud hankemenetlusest kõrvaldamise aluseid

# Pakkumuse maksumus

3.1 Pakkuja esitab pakkumuse käesoleva hankedokumendi lisas toodud pakkumuse vormis.

3.2 Pakkumuse maksumus peab sisaldama kõiki kulusid, mis on vajalikud tellitavate tööde teostamiseks.

# Pakkuja esitatav lisainformatsioon ja –dokumendid

* 1. Pakkuja esitab volikirja tema esindamiseks juhul, kui pakkumusele pakkuja esindajana alla kirjutanud isik või isikud ei ole äriregistisse kantud isikud, kes omavad juriidilise isiku esindamise õigust.
	2. Kui pakkumuse esitavad mitu pakkujat ühiselt, peavad nad hankemenetluse ning hankelepingu sõlmimise ja täitmisega seotud toimingute tegemiseks volitama enda hulgast esindaja. Volikiri tuleb esitada koos ühise pakkumusega.

# Pakkumuse jõusoleku tähtaeg

* 1. Pakkumus peab olema jõus 60 kalendripäeva pakkumuste esitamise tähtpäevast arvates.

# Pakkumuse esitamise tähtaeg

* 1. Pakkumus tuleb esitada hiljemalt **08.04.2024.a kl 14:00** e-postile:mari.mandel-madise@kanepi.ee.

# Selgitused

* 1. Selgitusi ja/või täiendavat teavet hankedokumentide kohta saab kirjalikult, kirjutades e-posti aadressile mari.mandel-madise@kanepi.ee. Hankija vastab esitatud küsimustele 3 (kolme) tööpäeva jooksul.
1. **Pakkumuste hindamine**
	1. Hindamise aluseks on 1 kilomeetrise teelõigu tolmutõrje maksumus koos käibemaksuga. Hindamiskriteeriumiks on madalaim hind.

# Kõikide pakkumuste tagasilükkamine

* 1. Hankijal on õigus lükata tagasi kõik pakkumused enne hankelepingu sõlmimist.
	2. Kõik pakkumused lükatakse tagasi, kui:
		1. hankemenetluse toimumise ajal on Hankijale saanud teatavaks uued asjaolud, mis välistavad või muudavad Hankijale ebaotstarbekaks hankemenetluse lõpuleviimise HD-s esitatud tingimustel;
		2. ükski pakkumus ei ole tunnistatud vastavaks;
		3. kõigi vastavaks tunnistatud pakkumuste maksumused ületavad hankelepingu eeldatavat maksumust, nii et hange ei ole sellise maksumusega Hankijale vastuvõetav.